text: [{"text_idx": "#000002", "text": "Ki Pulit ka West Garo Hills kila ialam tian bishar biang hynne ka sngi thohdieng ia une u MDC bad Vice President ka BJP ka Jylla, uba la ioh ban kem na Jylla Uttar Pradesh hadien ka jingphet rieh wat hapdeng ka hukum ban wan pyndem ialade da ka Iingkashari."}, {"text_idx": "#000003", "text": "Ki Pulit kila ialam tian bishar ia une u Nongialam ka BJP ban pan por biang sa 6 sngi khnang ban lah ngam jylliew ia ka jingtohkit halor ki jingjia kiba jia ha ka farmhouse jong u kaba don ha Edenbari, West Garo Hills."}, {"text_idx": "#000004", "text": "\u201cNgin rah tian bishar ia u Bernard hapoh ka Iingkashari Judicial Magistrate First Class bad ngin pan por sa 6 sngi ban tohkit. Ngi kyrmen ba ka Iingkashari kan mynjur ia kane ka jingpan por\u201d ong u VS Rathore Superintendent of Police ka West Garo Hills hashuwa ban rah ia une u MDC sha Iingkashari."}, {"text_idx": "#000006", "text": "Ka jingpynmih ia ka Look Out Notice ha baroh kawei ka Ri India kala lam sha ka jingioh kem ia une u MDC ka BJP na kawei ka taxi bad ka khubor Pulit ka kynnoh ba u Bernard ula pyrshang ban jam sha Nepal lyngba ka UP."}, {"text_idx": "#000007", "text": "Ka jingkem ia une u MDC ka BJP kala wan jia hadien ba ki Pulit kila ioh kyndang ia ka kam khaii met hapoh ka farm house jong u kaba don ha Edenbari, kaba lam sha ka jingiohkem ia 73 ngut ki briew bad ioh pyllait ia 6 ngut ki Khynnah kiba shah set jubor ha kane ka jaka."}, {"text_idx": "#000011", "text": "Rai ka KAS ban leit pan jingshai na u Amit Shah halor ka dorkhas ban ai jingithuh ia ka Ktien Khasi"}]